Yksityiskäytössä terassin valaistukselle ei aseteta samanlaisia vaatimuksia kuin kaupallisten tilojen yhteydessä. Valaistuksen suunnittelu on ensikädessä kiinni siitä, mitä kaikkea aiot terassillasi harrastaa. Jos haluat lukea tai pelata korttia pöydän äärellä, tarvitaan terassille enemmän valoa. Jos terassista on tarkoitus tehdä vain tunnelmallinen istuskelupaikka, riittää vähäisempi määrä valaisimia. Erilaiset älyvaloratkaisut ovat nykyisin hyvin suosittuja myös terasseilla, jolloin valoa voidaan himmentää tai sen väriä muuttaa tilanteen mukaan.